ΆΣΚΗΣΗ 1

Όνοματεπώνυμο: Ελευθερία Χατζηπανάγου

ΑΜ: 5052201900165

**Ερώτηση 1:**

Εξήγησε πώς το παράδειγμα της *Σκηνής του δρόμου* διαγράφει το θέατρο που οραματίζεται ο Μπρεχτ (επικό);

**Απάντηση:**

Το επικό θέατρο που οραματιζόταν ο Μπρεχτ είχε ως θέμα την αναπαράσταση ενός κοινωνικού και αληθινού γεγονότος από τον αφηγητή στο κοινό. Η αναπαράσταση αυτή στόχευε στην γενική, και όχι τόσο εύστοχη, παρουσίαση του έργου με αποτέλεσμα να αναγκάζεται ο θεατής να κοιτάξει το έργο από τέτοια σκοπιά, που αναπόφευκτα, θα χρειαστεί να σκεφτεί την πλοκή του έργου με τη δική του κριτική σκέψη. Σκοπός του θεάτρου αυτού ήταν η ψυχαγωγία το κοινού αλλά και η κοινωνική μάθηση ή κοινωνική ενημέρωση. Το παράδειγμα της σκηνής του δρόμου χρησιμοποιείται σαν ένα παράδειγμα για την απλούστερη κατανόηση του επικού θεάτρου. Αφορά ένα τροχαίο ατύχημα που συνέβη και ο μάρτυρας του ατυχήματος περιγράφει το γεγονός στους περαστικούς. Αν μιλούσαμε για θεατρική παράσταση,ο μάρτυρας του τροχαίου θα βαφτιζόταν αφηγητής του έργου και οι περαστικοί θεατές.

**Ερώτηση 2:**

Τι προέχει στην αναπαράσταση της *Σκηνής του δρόμου*, η πλοκή, το τί συνέβη, ή η διαγραφή των χαρακτήρων;

**Απάντηση:**

Στην αναπαράσταση της σκηνής του δρόμου προέχει η πλοκή,η επανάληψη δηλαδή,του ατυχήματος από τον μάρτυρα. Ο μάρτυρας δεν μπορεί να δώσει μία ακριβής επανάληψη στους περαστικούς διότι δεν βίωσε την κατάσταση,δεν ήταν ο οδηγός αλλά ούτε το θύμα, οπότε δεν μπορεί να αναπαραστήσει ακριβέστατα το ατύχημα και ούτε θα έπρεπε,γιατί έτσι ο αφηγητής θα μπορούσε να γοητεύσει το κοινό και να τους αφαιρέσει από το <<κύριο έργο>> το γεγονός προς συζήτηση. Ο μάρτυρας δεν χρειάζεται να έχει κάποια ειδική ικανότητα για να αφηγηθεί το ατύχημα. Αυτόν τον ρόλο θα μπορούσε οποιοσδήποτε από εμάς να τον πάρει για την αφήγηση ενός συμβάντος. Ο σκοπός της,οχι και τόσο έγκυρης επανάληψης του ατυχήματος,είναι η παρότρυνση των περαστικών να χρησιμοποιήσουν την κοινωνική τους κρίση για το συμβάν που έλαβε χώρα.

**Ερώτηση 3:**

Εξήγησε τί ρόλο παίζει η αφήγηση και τί η δραματοποίηση στην αναπαράσταση της *Σκηνής του δρόμου*.

**Απάντηση:**

Ο ρόλος που παίζει η αφήγηση στην αναπαράσταση της σκηνής του δρόμου είναι η μετάδοση μιας εμπειρίας από τον μάρτυρα στους περαστικούς. Στόχος δεν είναι η μετατροπή της αφήγησης αυτής σε εμπειρία ή δοκιμασία για τον θεατή διότι η αφήγηση δεν πρέπει να μεταδώσει συναισθήματα φόβου ή λύπης, έτσι χάνει την αξία του το επικό στοιχείο που είναι η κοινωνικά πρακτική σημασία της αφήγησης. Εάν ο μάρτυρας έχει σκοπό να παρουσιάσει στους περαστικούς μια οπτική γωνία κατά την οποία το ατύχημα είναι αναπόφευκτο, ή αντίθετα,μια οπτική γωνία κατά την οποία το ατύχημα θα μπορούσε να μην είχε συμβεί, θα χρησιμοποιήσει αναλόγως και το ανάλογο ποσοστό μίμησης στην αφήγησή του. Δεν είναι αναγκαίο να μιμηθεί όλες τις πλευρές της συμπεριφοράς των ρόλων, αλλά μόνο κάποια στοιχεία τους για να μπορέσουν να σχηματίσουν μία εικόνα οι περαστικοί. Για τους παραπάνω λόγους η δραματοποίηση δηλαδή οι ικανότητες του αφηγητή δεν χρειάζεται να είναι κάποιες ιδιαίτερες ικανότητες πάνω στην μίμηση ή την υποκριτική, το μόνο κριτήριο για την αφήγηση μιας εμπειρίας που χρειάζεται να κατέχει ο αφηγητής είναι η σωστή, λεπτομερής ενημέρωση για να επιτευχτεί μία κοινωνική αλληλεπίδραση.

**Ερώτηση 4:**

Το ρόλο παίζει η ψευδαίσθηση στο επικό θέατρο, εξάγοντας πάντα συμπεράσματα από την *Σκηνή του δρόμου*;

**Απάντηση:**

Ένα από τα θεμελιώδη στοιχεία του συνηθισμένου θεάτρου να εξοστρακιστεί από τη σκηνή του δρόμου είναι η ψευδαίσθηση. Η αναπαράσταση δηλαδή του αφηγητή δεν είναι παρά μία επανάληψη, το γεγονός έχει γίνει ήδη έχει λάβει χώρα στο παρελθόν,αυτό που βλέπουμε τώρα είναι η επανάληψη του. Αν το επεισόδιο αυτό παιζόμενο στη σκηνή θεάτρου ακολουθούσε αυτό το πνεύμα της κίνησης του δρόμου,τότε το θέατρο θα πάψει να προσποιείται πως δεν είναι θέατρο,θα πάψει να είμαι μίμηση της πραγματικότητας και θα γίνει αληθινό θέατρο. Όπως η αναπαράσταση της σκηνής του δρόμου φαίνεται πως είναι μία αναπαράσταση και δεν προσποιείται πως είναι αυτούσιο το αληθινό γεγονός,το στοιχείο της πρόβας και της απομνημόνευσης του κειμένου,ολόκληρος ο σκηνικός εξοπλισμός και η διαδικασία της προετοιμασίας όλα γίνονται φανερά και δεν υπάρχει καμία προσπάθεια να κρυφτούν.

**Ερώτηση 5:**

Τί στόχο έχει η αφήγηση της *Σκηνής του δρόμου*, και πώς ο στόχος καθορίζει το περιεχόμενο της αφήγησης;

**Απάντηση:**

Ο στόχος της αφήγησης, όπως και προαναφέρθηκε, είναι η ενημέρωση των περαστικών για ένα κοινωνικό συμβάν. Η αναπαράσταση του σκηνικού με στόχο την μάθηση και την ενημέρωση. Ο μάρτυρας δεν έχει την εμπειρία που είχε ο οδηγός άλλα ούτε την εμπειρία που είχε το θύμα, για αυτόν τον λόγο δεν μπορεί να ξέρει ακριβός την κατάσταση από την στιγμή που δεν την βίωσε. Εάν ο μάρτυρας έχει στόχο να παρουσιάσει στους περαστικούς μια οπτική γωνία κατά την οποία το ατύχημα είναι αναπόφευκτο, ή αντίθετα,μια οπτική γωνία κατά την οποία το ατύχημα θα μπορούσε να μην είχε συμβεί, θα προσπαθήσει να ρίξει το φταίξιμο σε κάποιον από τους ρόλους του ατυχήματος. Αυτό μπορεί να γίνει με την υπερβολή πάνω στην μίμηση ή με με την στοχευμένη συγκέντρωση πάνω σε ένα συγκεκριμένο κομμάτι μέσα σε όλο το συμβάν για παράδειγμα, η κραυγή του θύματος προς τον οδηγό να σταματήσει, ή η αυθαιρεσία του θύματος όταν περνούσε τον δρόμο.

**ΤΕΛΟΣ**